|  |  |  |  |  |  |  |
| --- | --- | --- | --- | --- | --- | --- |
| Številka: 511-58/2016/38 | | | | | | |
| Ljubljana, dne 30. 5. 2018 | | | | | | |
| EVA: | | | | | | |
| GENERALNI SEKRETARIAT VLADE REPUBLIKE SLOVENIJE  [Gp.gs@gov.si](mailto:Gp.gs@gov.si) | | | | | | |
| ZADEVA: Izhodišča za udeležbo delegacije Republike Slovenije na 7. zasedanju pogodbenic Okvirnega sporazuma o Savskem bazenu (Bled, 7. 6. 2018) – predlog za obravnavo | | | | | | | | | | | | |
| **1. Predlog sklepov vlade:** | | | | | | | | | | | | |
| Na podlagi šestega odstavka 21. člena Zakona o Vladi Republike Slovenije (Uradni list RS, št. 24/05 - uradno prečiščeno besedilo,109/08, 38/10 – ZUKN, 8/12, 21/13, 47/13 – ZDU-1G, 65/14) je Vlada Republike Slovenije na \_\_\_\_\_\_\_seji sprejela naslednji  SKLEP   * + 1. Vlada Republike Slovenije je sprejela izhodišča za udeležbo delegacije Republike Slovenije na 7. zasedanju pogodbenic Okvirnega sporazuma o Savskem bazenu, ki bo na Bledu, 7. junija 2018.     2. Vlada Republike Slovenije se je seznanila, da bo delegacija na sestanku pogodbenic sprejela Deklaracijo 7. sestanka pogodbenic Okvirnega sporazuma o Savskem bazenu.     3. Vlada Republike Slovenije je imenovala delegacijo, ki se bo udeležila sestanka pogodbenic Okvirnega sporazuma o Savskem bazenu, v naslednji sestavi:   + Irena Majcen, ministrica za okolje in prostor, vodja delegacije;   + dr. Mitja Bricelj, Ministrstvo za okolje in prostor, član;   + Marko Sotlar, Ministrstvo za zunanje zadeve, član;   + Leon Behin, Ministrstvo za okolje in prostor, član;   + mag. Joško Knez, Agencija RS za okolje, Ministrstvo za okolje in prostor, član;   + dr. Klemen Bergant, Agencija RS za okolje, Ministrstvo za okolje in prostor, član;   + Tomaž Prohinar, Direkcija RS za vode, Ministrstvo za okolje in prostor, član;   + Dr. Aleš Bizjak, Direkcija RS za vode, Ministrstvo za okolje in prostor, član;   + Katja Piškur, Ministrstvo za okolje in prostor, članica;   + Nataša Anderlič, Ministrstvo za okolje in prostor, članica;   + Žarko Pregelj, Ministrstvo za infrastrukturo, član.   mag. Lilijana KOZLOVIČ  GENERALNA SEKRETARKA  Sklep Vlade RS prejme:   * + Ministrstvo za okolje in prostor,   + Direkcija RS za vode,   + Agencija RS za okolje,   + Ministrstvo za zunanje zadeve,   + Ministrstvo za infrastrukturo. | | | | | | | | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | | | | | | | | |
| (Navedite razloge, razen za predlog zakona o ratifikaciji mednarodne pogodbe, ki se obravnava po nujnem postopku – 169. člen Poslovnika državnega zbora.) | | | | | | | | | | | | |
| **3.a Osebe, odgovorne za strokovno pripravo in usklajenost gradiva:** | | | | | | | | | | | | |
| Irena Majcen, ministrica, Ministrstvo za okolje in prostor,  Leon Behin, generalni direktor Direktorata za vode in investicije, Ministrstvo za okolje in prostor,  dr. Mitja Bricelj, Direktorat za vode in investicije, Ministrstvo za okolje in prostor. | | | | | | | | | | | | |
| **3.b Zunanji strokovnjaki, ki so sodelovali pri pripravi dela ali celotnega gradiva:** | | | | | | | | | | | | |
| / | | | | | | | | | | | | |
| **4. Predstavniki vlade, ki bodo sodelovali pri delu državnega zbora:** | | | | | | | | | | | | |
| / | | | | | | | | | | | | |
| **5. Kratek povzetek gradiva: /** | | | | | | | | | | | | |
| Priloženo gradivo vsebuje izhodišča za udeležbo slovenske delegacije na 7. sestanku pogodbenic Okvirnega sporazuma za Savski bazen, ki bo 7. junija 2018 na Bledu. Ključni poudarki zasedanja bodo: prepoznava zaznavnega napredka pri vzpostavljanju čezmejnega sistema zgodnjega opozarjanja in ukrepom za zmanjševanje poplavne ogroženosti v porečju Save; vključevanje uporabnikov (deležnikov) v proces priprave in izvajanja Načrta upravljanja s Savskim bazenom (SRBMP) in seznanjanje ter vključevanja mladih generacij v čezmejno sodelovanje za porečje Save. | | | | | | | | | | | | |
| **6. Presoja posledic za:** | | | | | | | | | | | | |
| a) | javnofinančna sredstva nad 40.000 EUR v tekočem in naslednjih treh letih | | | | | | | | | NE | | |
| b) | usklajenost slovenskega pravnega reda s pravnim redom Evropske unije | | | | | | | | | NE | | |
| c) | administrativne posledice | | | | | | | | | NE | | |
| č) | gospodarstvo, zlasti mala in srednja podjetja ter konkurenčnost podjetij | | | | | | | | | NE | | |
| d) | okolje, vključno s prostorskimi in varstvenimi vidiki | | | | | | | | | NE | | |
| e) | socialno področje | | | | | | | | | NE | | |
| f) | dokumente razvojnega načrtovanja:   * nacionalne dokumente razvojnega načrtovanja * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | | | | | | | NE | | |
| **7.a Predstavitev ocene finančnih posledic nad 40.000 EUR:**  (Samo če izberete DA pod točko 6.a.) | | | | | | | | | | | | |
| **I. Ocena finančnih posledic, ki niso načrtovane v sprejetem proračunu** | | | | | | | | | | | | |
|  | | | | Tekoče leto (t) | | t + 1 | t + 2 | | | | | t + 3 |
| Predvideno povečanje (+) ali zmanjšanje (**–**) prihodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) prihodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov državnega proračuna | | | |  | |  |  | | | | |  |
| Predvideno povečanje (+) ali zmanjšanje (**–**) odhodkov občinskih proračunov | | | |  | |  |  | | | | |  |
| Predvideno povečanje (+) ali zmanjšanje (**–**) obveznosti za druga javnofinančna sredstva | | | |  | |  |  | | | | |  |
| **II. Finančne posledice za državni proračun** | | | | | | | | | | | | |
| **II.a Pravice porabe za izvedbo predlaganih rešitev so zagotovljene:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| **SKUPAJ** | | | | | | |  | | | | |  |
| **II.b Manjkajoče pravice porabe bodo zagotovljene s prerazporeditvijo:** | | | | | | | | | | | | |
| Ime proračunskega uporabnika | | | Šifra in naziv ukrepa, projekta | | Šifra in naziv proračunske postavke | | Znesek za tekoče leto (t) | | | | | Znesek za t + 1 |
|  | | |  | |  | |  | | | | |  |
|  | | |  | |  | |  | | | | |  |
| **SKUPAJ** | | | | | | |  | | | | |  |
| **II.c Načrtovana nadomestitev zmanjšanih prihodkov in povečanih odhodkov proračuna:** | | | | | | | | | | | | |
| Novi prihodki | | | | | Znesek za tekoče leto (t) | | | | Znesek za t + 1 | | | |
|  | | | | |  | | | |  | | | |
|  | | | | |  | | | |  | | | |
|  | | | | |  | | | |  | | | |
| **SKUPAJ** | | | | |  | | | |  | | | |
| **OBRAZLOŽITEV:**   1. **Ocena finančnih posledic, ki niso načrtovane v sprejetem proračunu**   V zvezi s predlaganim vladnim gradivom se navedejo predvidene spremembe (povečanje, zmanjšanje):   * prihodkov državnega proračuna in občinskih proračunov, * odhodkov državnega proračuna, ki niso načrtovani na ukrepih oziroma projektih sprejetih proračunov, * obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.  1. **Finančne posledice za državni proračun**   Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:  **II.a Pravice porabe za izvedbo predlaganih rešitev so zagotovljene:**  Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:   * proračunski uporabnik, ki bo financiral novi projekt oziroma ukrep, * projekt oziroma ukrep, s katerim se bodo dosegli cilji vladnega gradiva, in * proračunske postavke.   Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II.b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.  **II.b Manjkajoče pravice porabe bodo zagotovljene s prerazporeditvijo:**  Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.  **II.c Načrtovana nadomestitev zmanjšanih prihodkov in povečanih odhodkov proračuna:**  Če se povečani odhodki (pravice porabe) ne bodo zagotovili tako, kot je določeno v točkah II.a in II.b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. | | | | | | | | | | | | |
| **7.b Predstavitev ocene finančnih posledic pod 40.000 EUR:**  Stroške udeležbe slovenske delegacije na sestanku pogodbenic pokriva vsako ministrstvo zase.Vsebine, ki so v navedene v deklaraciji, se izvajajo v okviru že načrtovanih aktivnosti izvajanja vodne in poplavne direktive, zato ne bo dodatnih finančnih posledic. | | | | | | | | | | | | |
| **8. Predstavitev sodelovanja z združenji občin:** | | | | | | | | | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | | | | | | | | NE | | |
| Gradivo (predpis) je bilo poslano v mnenje:   * Skupnosti občin Slovenije SOS: DA/NE * Združenju občin Slovenije ZOS: DA/NE * Združenju mestnih občin Slovenije ZMOS: DA/NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | | | | | | | | | |
| **9. Predstavitev sodelovanja javnosti:** | | | | | | | | | | | | |
| Gradivo je bilo predhodno objavljeno na spletni strani predlagatelja: | | | | | | | | | | NE | | |
| Predlog gradiva ni takšne narave, da bi bila potrebna predhodna objava. | | | | | | | | | | | | |
|  | | | | | | | | | | | | |
| **10. Pri pripravi gradiva so bile upoštevane zahteve iz Resolucije o normativni dejavnosti:** | | | | | | | | | | DA | | |
| **11. Gradivo je uvrščeno v delovni program vlade:** | | | | | | | | | | NE | | |
| IRENA MAJCEN  MINSTRICA | | | | | | | | | | | | |

PRILOGA:

* + Jedro gradiva: Izhodišča za udeležbo delegacije Republike Slovenije na 7. sestanku pogodbenic Okvirnega sporazuma za Savski bazen, ki bo 7. junija 2018 na Bledu, Slovenija
* Priloga: Osnutek Deklaracije

**JEDRO GRADIVA**

**Izhodišča**

**za udeležbo delegacije Republike Slovenije**

**na 7. sestanku pogodbenic Okvirnega sporazuma za Savski bazen,**

**ki bo 7. junija 2018 na Bledu, Slovenija**

Okvirni sporazum za Savski bazen (v nadaljevanju OSSB) so podpisale oz. ratificirale savske države; Republika Slovenija, Republika Hrvaška, Republika Bosna in Hercegovina in Zvezna Republika Jugoslavija v Kranjski Gori 3. decembra 2002 in je podlaga za urejanje vodnogospodarskih vprašanj savskih držav v zvezi z reko Savo. Sporazum je začel veljati 29. decembra 2004.

Izvajanje OSSB se uresničuje z izvajanjem dejavnosti Mednarodne komisije za Savski bazen (v nadaljevanju Savska komisija), ki so jo leta 2005 na temelju OSSB, po uspešno zaključenih pogajanjih, ustanovile države podpisnice pod pokroviteljstvom Pakta stabilnosti za jugozahodno Evropo. Zelo pomembno načelo pri izvajanju OSSB za doseganje ciljev trajnostnega razvoja je načelo razumne in pravične rabe vodnih virov Savskega bazena (člen 7). Temeljne naloge Savske komisije so načrtovanje trajnostnega režima plovbe ter priprava in izvajanje načrtov upravljanja načrta Savskega bazena. Za Slovenijo je iz razvojno-strateškega vidika zlasti pomembno izvajanje 10. člena OSSB, ki ji omogoča vzpostavitev večnamenskih ureditev na čezmejnem območju za zmanjšanje poplavne ogroženosti, povečanje deleža rabe obnovljivih virov, zmanjšanje škod ob sušah, vključno z multimodalnimi ureditvami za plovbo po Savi in njenih pritokih. Savsko komisijo financirajo države pogodbenice z rednimi letnimi prispevki, delno pa se financira še iz drugih virov.

Na Bledu bo 7. junija 2018 potekal 7. sestanek pogodbenic OSSB. Dnevni red je sledeč:

1. Otvoritvena slovesnost in ustanovitev:
   1. Otvoritvena slovesnost,
   2. Nagovor predsednika Savske komisije,
   3. Ustanovitev 7. sestanka pogodbenic
2. Sprejem dnevnega reda
3. Izjave pogodbenic OSSB
   * Bosna in Hercegovina,
   * Republika Hrvaška,
   * Republika Srbija,
   * Republika Slovenija
4. Sodelujoči partnerji – Kratek nagovor mednarodnih partnerjev in podpornikov Savske komisije
5. Sodelovanje mladih pri izvajanju OSSB

Tiskovna konferenca

1. Aktualne zadeve pri izvajanju OSSB in ključni izzivi v prihodnosti
   1. Poročilo o izvajanju OSSB in delu Savske komisije
   2. Ključne zadeve v prihodnosti:
      1. Upravljanje voda
      2. Upravljanje poplav
      3. Obnova plovbe
      4. Medsektorska vprašanja
   3. Odziv občinstva in razprava
2. Razno
3. Deklaracija 7. sestanka pogodbenic
4. Nagovor gostitelja 8. sestanka pogodbenic
5. Poročilo 7. sestanka pogodbenic
6. Zaključek sestanka

Slovenija bo na zasedanju kot najpomembnejše dosežke Savske komisije v obdobju 2016– 2018 izpostavila:

A. zaznaven napredek pri vzpostavljanju čezmejnega sistema zgodnjega opozarjanja in ukrepom za zmanjševanje poplavne ogroženosti v porečju Save;

B. vključevanje uporabnikov (deležnikov) v proces priprave in izvajanja Načrta upravljanja s Savskim bazenom (SRBMP) in

C. seznanjanje in vključevanja mladih generacij v čezmejno sodelovanje za porečje Save.

* + - 1. Vzpostavitev sistemov Sava GIS in Sava HIS od začetka leta 2016 omogoča vsem pogodbenicam OSSB pridobivanje in spremljanje podatkov, ki upoštevajo dinamiko hidroloških procesov in so ključni za načrtovanje celovitih in učinkovitih ukrepov za trajnostni razvoj. Posebna vrednost obeh sistemov je, da so pri njunem vzpostavljanju sodelovali predstavniki vseh štirih državnih hidroloških služb v porečju Save, kar je odlično izhodišče za aplikacijo sistema na državni in čezmejni ravni. Na podlagi usklajenih geografskih in hidroloških podatkov je bilo mogoče izvesti tudi modeliranje v celotnem porečju Save, ki predstavlja jedro sodobnega Sistema zgodnjega opozarjanja v porečju Save. Gre za izjemno sodobno orodje, ki ga nima še nobeno drugo mednarodno porečje (ocena Evropske komisije, Svetovne banke in Svetovne meteorološke organizacije). Uporaba tega orodja omogoča tudi načrtovanje razvoja za prilagoditve na podnebne spremembe. Veliko vlogo pri vzpostavitvi in delovanju tega orodja imajo strokovnjaki Agencije RS za okolje, kar je izjemna razvojna priložnost Slovenije.
      2. Po katastrofalnih poplavah v srednjem in spodnjem porečju Save leta 2014 so se pogodbenice OSSB v okviru Savske komisije učinkovito odzvale. Savska komisija je zastopala države pogodbenice na dveh donatorskih konferencah v Bruslju ter drugih dogodkih povezanih z ukrepi po poplavah 2014. Evropska komisija ter mednarodne finančne institucije so Savsko komisijo izbrale za koordinatorja izvajanja čezmejnega projekta vzpostavitve sistema zgodnjega opozarjanja in ukrepov za zmanjševanje poplavne ogroženosti, ki je v zaključni fazi. V njem sodelujejo izvedenci pristojnih ustanov iz vseh štirih držav v porečju Save. Navedeni projekt je pomembna referenca in izhodišče za mednarodne finančne ustanove, Srbijo ter BiH pri pripravi projekta za Drino. Pripravljen pa je tudi predlog za prenos tega sistema v porečje Neretve (povodje Jadrana), kar podpira mednarodna skupnost in EU makro-regionalni procesi. To je velika priložnost za aktiviranje slovenskega znanja in izkušenj v regiji.

Z ustanovitvijo delovanjem Sveta za vode (Sava Water Council/SWC) Savska komisija vstopa v novo fazo sodelovanja z uporabniki porečja Save za trajnostni razvoj. Gre za dejavno sodelovanje in vključevanje raziskovalnih ustanov, imetnikov vodnih pravic, prometa, ribištva in turizma, vključno z nevladnimi ustanovami v dialog za pripravo Načrta upravljanja s porečjem Save II (SRBMP II). Ob zasedanju MKSB 2017 na Bledu so predstavniki ministrstev za turizem vseh savskih držav podpisali Sporazum o sodelovanju pri pripravi čezmejnih projektov trajnostnega turizma v porečju Save. Hrbtenica tega projekta je Savska kolesarska pot (v povezavi s plovbo in železnico), ki za vse države predstavlja veliko razvojno priložnost.

Slovenija je navedene dosežke in aktivnosti predstavila tudi v okviru INTERACa (2017/2018) in Visokega panela ZN o vodi in miru (New York, 27. april 2018). V okviru slednjega je poseben interes izkazala Švicarska konfederacija (Agencija za razvojno sodelovanje), ki želi »dosežke v mednarodnem porečju Save« aktivno uporabiti v drugih mednarodnih porečjih »kot primer dobre prakse« za vzpostavljanje sodelovanja in razvoja na regionalni ravni.

Slovenija bo na zasedanju podprla Deklaracijo 7. sestanka pogodbenic OSSB, ki je bila predmet predhodne obravnave na zadnjem zasedanju Savske komisije. Deklaracija povzema ključne vsebine, ki so bile prehodno dogovorjene in so v interesu Slovenije. Vsebine, ki so v navedene v deklaraciji, se izvajajo v okviru že načrtovanih aktivnosti izvajanja EU vodne in poplavne direktive, zato ne bo dodatnih finančnih posledic. Kot novo razvojno priložnost izpostavljamo pomen uporabe EU makro-regionalnih procesov (Podonavje, Jadran/Ionija, Alpe) in vzpostavljanje povezav med temi procesi z zelenimi in modrimi koridorji oz. aktiviranje zelene in modre infrastrukture za trajnostno rabo naravnih virov in razvoj. Predlog deklaracije pogodbenic OSSB je Priloga, ki je sestavni del teh izhodišč s poudarkom, da je Savski bazen potencial za napredek in razvoj, trajnostno upravljanje voda in priložnost, da se k izvajanju OSSB dejavno vključi tudi Črna gora.

* + - 1. Slovenija si prizadevatudiz inovativnimi načini izboljšati sodelovanje z mladimi generacijami za čim bolj dejavno in odgovorno upravljanje z vodnimi viri. Poleg konvencionalnih načinov si prizadevamo povezati izvajanje šolskih programov izobraževanja z obravnavo lokalnih vodnih razmer z učinkovitim ravnanjem in prilagajanjem. Za to smo vzpostavili sodelovanje med MOP/ARSO ter Zvezo geografov Slovenije, ki z Društvom učiteljev geografije, učenci in lokalnimi skupnostmi vzpostavlja mrežo oznak z najvišjimi gladinami voda v Sloveniji. To dejavnost je MOP letos spodbudil še s pripravo razpisa za osnovne in srednje šole, ki nagrajuje sodelovanje šol ob reki/jezeru/obali za odgovorno ravnanje z vodnimi viri. Nagrade najboljšim šolam bodo podeljene prav ob 7. Zasedanju pogodbenic OSSB na Bledu. Navedene aktivnosti bodo predstavljene tudi na Parlamentu mladih porečja Save (Bohinj, 1.-2. junij, 2018), ki je letos namenjen trajnostnemu turizmu in vodi. Mladi parlamentarci bodo svoje predloge predstavili ministrom na 7. zasedanju pogodbenic OSSB na Bledu. Predstavljeni pragmatični »povezovalni pristop« vključevanja mladih v pripravo načrtov upravljanja s porečji zelo zanima tako Mednarodno komisijovarstvo reke Donavekot tudi Švicarsko razvojno agencijo za vode**,** katerih visoki predstavniki se nameravajo udeležiti dogodka kot tudi zasedanja.

Po zasedanju se bo strokovna izmenjava mnenj nadaljevala na mednarodnem Blejskem vodnem festivalu s številnimi okroglimi mizami, razstavami in dogodki, ki bodo namenjeni ozaveščanju o modrem razvoju in trajnostni rabi vodnih virov.

PRILOGA:

OSNUTEK DEKLARACIJE

**SEDMI SESTANEK POGODBENIC**

**OKVIRNEGA SPORAZUMA O SAVSKEM BAZENU**

**Bled (Republika Slovenija), 7. junij 2018**

**POGODBENICE OKVIRNEGA SPORAZUMA O SAVSKEM BAZENU**, ki smo se 7. junija 2018 zbrale na Bledu na našem sedmem sestanku,

*Zavedajoč se* velikega pomena reke Save, njenega okolja in naravnih virov za gospodarsko in družbeno blaginjo ter izjemnega pomena regionalnega sodelovanja in usklajevanja med pogodbenicami Okvirnega sporazuma o Savskem bazenu (v nadaljnjem besedilu: OSSB) za dosego trajnostnega razvoja Savskega bazena,

*Ob upoštevanju* rezultatov, ki lahko koristijo pogodbenicam, ter škodi, ki se ji je mogoče izogniti oz. jo ublažiti z dejavnostmi pogodbenic z uporabo obstoječih dvostranskih sporazumov in v okviru Mednarodne komisije za Savski bazen (v nadaljnjem besedilu: Savska komisija), z izvajanjem OSSB in njegovih protokolov,

*S potrditvijo* naše politične zavezanosti k prizadevanjem, ki so potrebna za izvajanje direktiv in politik EU, pomembnih za doseganje ciljev OSSB in njegovih protokolov, še zlasti Direktive Evropskega parlamenta in Sveta 2000/60/ES o določitvi okvira za ukrepe Skupnosti na področju vodne politike (Okvirne direktive o vodah) in Direktive Evropskega parlamenta in Sveta 2007/60/ES o oceni in obvladovanju poplavne ogroženosti (Direktive o poplavah) kot tudi politike vseevropskih prometnih omrežij (TEN-T),

*Ob ponovnem poudarjanju* pomena prvega Načrta upravljanje voda za Savski bazen (NUV Savskega bazena), ki so ga pogodbenice odobrile 2. decembra 2014, kot mejnik za sodelovanje pogodbenic v izvajanju OSSB,

*Zavedajoč se* nujnosti skupnih ukrepov na področju obvladovanja poplav v skladu s Protokolom k OSSB o varstvu pred poplavami, ki predstavlja učinkovit mednarodni pravni okvir za uspešno regionalno sodelovanje na tem področju, predvsem v smislu razvoja *Načrta zmanjševanja poplavne ogroženosti v Savskem bazenu* in vzpostavitve *Sistema za napovedovanje poplav in opozarjanje v Savskem bazenu,*

*Ob poudarjanju* pomena obnove in razvoja plovbe na plovbnem območju reke Save za nadaljnji gospodarski in družbeni razvoj regije,

*Ob upoštevanju* šestih državnih poročil o izvajanju OSSB in analize, ki jo je izvedla Savska komisija ter *ob upoštevanju* zaveze pogodbenic, izražene v »Deklaraciji s Šestega sestanka pogodbenic«,

**I. Usklajevanje sodelovanja na področju voda v Savskem bazenu**

1. *Pozdravljamo* vse pomembne dokumente, ki jih je pripravila Savska komisija in *sprejemamo* »Poročilo o izvajanju Okvirnega sporazuma o Savskem bazenu in o delu Savske komisije v obdobju med 1. aprilom 2016 in 31. marcem 2018«.

2. *Cenimo* prizadevanja pogodbenic, Savske komisije, njenega sekretariata in strokovnih teles za izvajanje OSSB in njegovih protokolov in *priznavamo* pomemben splošni napredek, ki je bil dosežen v poročevalskem obdobju, pri doseganju skupno dogovorjenih ciljev, ki jih je postavil OSSB.

velik napredek pri doseganju skupno zastavljenih ciljev, ki je bil dosežen od podpisa »OSSB«, s katerim je bila ustanovljena Savska komisija in ustvarjen učinkovit mednarodni pravni okvir za sodelovanje pogodbenic na področju celostnega upravljanja vodnih virov,

3. *Izražamo* zadovoljstvo, da je Savska komisija sprejela »Skupen akcijski načrt za Savski bazen« kot usklajen program večnamenskih in integriranih posegov za okrepitev celovitega načrtovanja upravljanja porečij, izboljšanje plovnosti, izboljšanje zmanjševanja poplavne ogroženosti, razvoj trajnostnega turizma, varstvo narave in prilagajanje na podnebne spremembe,

4. *Izražamo* hvaležnost donatorjem, pomembnim partnerskim organizacijam in vsem ostalim, ki podpirajo delo Savske komisije in *upamo* na podporo in sodelovanje pri prihodnjih dejavnostih Savske komisije.

**II. Trajnostno upravljanje voda v Savskem bazenu**

5. *Ponovno potrjujemo* svojo zavezo, da si bomo še naprej prizadevali za izvajanje Programa ukrepov, ki je sestavni del prvega Načrta upravljanja voda za Savski bazena, da bi dosegli skupno dogovorjene okoljske cilje in vizije na ravni celotnega bazena,

6. *Priznavamo* prizadevanja Savske komisije in pogodbenic pri drugem ciklu načrtovanja upravljanja voda v skladu z Okvirno direktivo o vodah in v zvezi s tem dosežen napredek, zlasti razvoj druge analize Savskega bazena in dokumenta Pomembna vprašanja upravljanja voda v Savskem bazenu,

7. Ponovno potrjujemo zavezanost za zagotovitev ustreznih človeških in finančnih virov za pripravo drugega Načrta upravljanja voda v Savskem bazenu in *pozivamo* Savsko komisijo, da nadaljuje s tem povezana prizadevanja za zbiranje sredstev,

8. Ob poudarjanju pomembnosti trajnostnega razvoja v porečju *spodbujamo* Savsko komisijo, da nadaljuje dialog s pomembnimi deležniki s področja plovbe, hidroenergije, kmetijstva, ohranjanja narave in zmanjševanja poplavne ogroženosti, z namenom vključevanja gospodarskih, socialnih in okoljskih vidikov v načrtovanje in izvajanje infrastrukturnih projektov,

9. Ob spoštovanju obstoječih obveznosti pogodbenic - držav članic EU in držav pristopnic *priznava*mo prizadevanja in delo Savske komisije in pogodbenic, ki je bilo vloženo v razvoj skupnega Načrta za Zmanjševanje poplavne ogroženosti za Savski bazen (NZPO za Savski bazen) in *podpiramo* vse ukrepe, ki vodijo k uspešnemu zaključku in sprejetju načrta NZPO za Savski bazen,

10. *Izražamo zadovoljstvo* z rezultati, doseženimi pri vzpostavitvi sistema napovedovanja in opozarjanja pred poplavami v Savskem bazenu (Sava FFWS) in *se zavezujemo*, da bomo v operativni fazi zagotovili njegovo delovanje z zagotavljanjem ustreznega osebja, rednim vzdrževanjem in nadzorovanjem delovanja Save FFWS kot tudi rednim usposabljanjem angažiranih strokovnjakov,

11. *Priznavamo* velik potencial Sava FFWS in *odločno podpiramo* načrte za prihodnje izboljšave, zlasti tiste, povezane s pripravljenostjo na sušo,

12. *Priznavamo* pomembne rezultate, dosežene s skupnimi prizadevanji Savske komisije in pogodbenic pri hidrološkem in hidravličnem modeliranju ter *se zavezujemo*, da bomo še naprej krepili modele, da bi povečali njihovo koristnost za različne namene skupnih dejavnosti,

13. *Spodbujamo* dokončno uskladitev Protokola o izrednih razmerah k OSSB, ob upoštevanju njegovega pomembnega pomena za izvajanje OSSB, in *pozivamo* pogodbenice, ki tega še niso storile, da sprejmejo potrebne ukrepe za zagotovitev neprekinjenega delovanja (24/7) glavnih mednarodnih centrov za obveščanje v primeru nesreč, ki lahko povzročijo onesnaženje voda,

14. *Z zadovoljstvom ugotavljamo*, da so vse pogodbenice ratificirale Protokol o preprečevanju onesnaževanja voda zaradi plovbe k OSSB in Protokol o upravljanju sedimentov k OSSB, ter *se zavezujemo*, da bomo izvedli vse potrebne ukrepe, ki bodo vodili k izpolnjevanju ciljev protokolov,

**III. Plovba v Savskem bazenu**

15. *Potrjujemo* svojo predanost obnovi in razvoju plovbe po reki Savi in njenih plovnih pritokih, z namenom, z upoštevanjem njenega pomena za nadaljnji gospodarski in socialni razvoj regije,

16. *Ob poudarjanju* nujnosti popolnega razminiranja bregov reke Save, kot tudi da sepravočasno zagotovijo finančna sredstva za izvedbo del za obnovo in razvoj plovbnega območja reke Save, da bi se dela v vseh pogodbenicah izvajala usklajeno,

17. *Pozdravljamo* aktivnosti za razvoj potrebne dokumentacije za obnovo plovne poti Novi Grad, razvoj infrastrukture v pristanišču Slavonski Brod in dela za obnovo kritičnih sektorjev plovnih poti v Srbiji,

18. Čeprav so načrtovani ukrepi za obnovo in razvoj plovbe po reki Savi v pristojnosti pogodbenic, *pozivamo* Savsko komisijo, da nadaljuje z zagotavljanjem pomoči pogodbenicam pri komunikaciji z ustreznimi mednarodnimi institucijami, da bi našle več priložnosti in mehanizmov za podporo in financiranje dejavnosti, povezanih z obnovo in razvojem plovbe na reki Savi ter za spremljanje in usklajevanje njihovega izvajanja,

19. *Spominjamo* na poseben pomena trajnostnega in okolju prijaznega razvoja plovbe na reki Savi in v zvezi s tem *spodbujamo* nadaljevanje izvajanja načel "Skupne izjave o Vodilnih načelih za razvoj notranje plovbe in varstvo okolja v povodju Donave",

20. *Spodbujamo* pogodbenice, naj aktivno spremljajo in nadzirajo izvajanje sklepov Savske komisije na področju plovbe na svojem ozemlju,

21. *Cenimo* velika prizadevanja ter delo Savske komisije in pogodbenic za dokončanje in objavo druge izdaje »Album mostov na reki Savi in njenih plovnih pritokih«,

22. *Pozdravljamo* začetek uradnega delovanja spletne aplikacije za podporo rečnega nadzora plovbnega območja od 1. februarja 2018 dalje in *spodbujamo* pogodbenice, da izkoristijo celoten potencial aplikacije, da bi se izboljšala varnost plovbe v Savskem bazenu.

**IV. Medsektorska vprašanja v izvajanju »OSSB«**

23. Ob prepoznavanju možnih posledic podnebnih sprememb na vodni režim v Savskem bazenu ter potrebe po učinkovitih prilagoditvenih ukrepih in pomena »Pariškega sporazuma«, *cenimo* velika prizadevanja in delo Savske komisije ter pogodbenic v zvezi z oceno vplivov podnebnih sprememb in pripravo možnih prilagoditvenih ukrepov za porečje in *spodbujamo* Savsko komisijo in pogodbenice k izvedbi nadaljnjih dejavnosti za pripravo Strategije za prilagajanje podnebnim spremembam v Savskem bazenu in spremljajočega akcijskega načrta,

24. *Izražamo zadovoljstvo* glede izrednega napredka v zvezi z izmenjavo informacij v porečju z nadaljnjim izboljševanjem in nadgradnjo geografskega informacijskega sistema za Savski bazen (Sava GIS) in hidrološkega informacijskega sistema (Sava HIS), predvsem v povezavi z upravljanjem voda in zmanjševanjem poplavne ogroženosti, ter se *zavezujemo*, da bomo izvedli vse dejavnosti, potrebne za zagotovitev pravilnega delovanja in vzdrževanja sistemov ter njihovo nadaljnjo nadgradnjo v skladu z vsemi drugimi cilji in področji sodelovanja v OSSB,

26. *Spominjamo* na velik potencial za sinergijo med procesom izvajanja OSSB in strategijami EU za Podonavsko in Jadransko-jonsko regijo ter potencialne koristi uporabe najboljših praks v izvajanju OSSB za izvajanje strategij EU,

26. *Spodbujamo* nadaljnje izvajanje »OSSB« na celosten način, kot predpogoj za trajnostno rabo virov in nadaljnji razvoj regije, ki temelji na »zelenih« in »modrih« razvojnih rešitvah v Savskem bazenu,

27. Ob priznavanju pomena trajnostnega rečnega turizma kot pomembnega orodja za spodbujanje gospodarskih koristi, ki med drugim zagotavlja možnosti za zaposlitev, izboljšanje kakovosti življenja ter spodbuja medsebojno povezovanje in širi perspektive med pogodbenicami, *se zavezujemo*, da bomo na nacionalni ravni izvedli potrebne ukrepe za podporo prizadevanjem Savske komisije pri nadaljnjem razvoju rečnega turizma v Savskem bazenu,

28. *Pozdravljamo* uporabo učinkovitih orodij za sodelovanje javnosti in vključevanje deležnikov na ravni celotnega porečja, vključno s Savskim svetom za vode kot svetovalno platformo Savske komisije, ter Parlamentom mladih Savskega bazena,

**V. Končne opombe**

29 *Cenimo* pomemben dosedanji prispevek s strani mednarodnih organizacij in institucij pri izvajanju projektov, pomembnih za izvajanje »OSSB«, in jih pozivamo, da z dodelitvijo ustreznih finančnih sredstev podprejo tudi izvajanje prihodnjih prednostnih projektov Savske komisije.

30. Ob prepoznavanju pomembnost sodelovanja Črne gore v dejavnostih »OSSB« *spodbujamo* Črno goro, da preuči nadaljnje korake v smeri polnopravnega članstva v Savski komisiji.

31. *Izražamo* zahvalo Vladi Republike Slovenije, ki je gostila sedmi sestanek pogodbenic in *objavljamo*, da bo naslednji sestanek pogodbenic potekal v Bosni in Hercegovini leta 2020.